જાપાન અને ઇઝરાયલ જેવા નાનકડા દેશ પણ તેની પ્રજાની નિષ્ઠાને કારણે વિકાસનાં શિખરો સતત સર કરતા રહે છે અને આપણો આટલો વિશાળ દેશ જાણે સતત પાછળ પડી રહ્યો છે. આપણામાં સંપ નથી, રાષ્ટ્રભક્તિ નથી, સંસ્કૃતિ પ્રત્યે સાચો પ્રેમ નથી, માત્ર વાહવાહી કરીને આડંબર કરીએ છીએ. આપણે પથ્થરને તો પૂજીએ છીએ, પણ માણસની ઉપેક્ષા કરીએ છીએ! ઈશ્વરે બનાવેલા માણસને છોડીને આપણે, માણસે બનાવેલા ઈશ્વરને વળગી પડ્યા છીએ.